## Rješenje Ustavnog suda Republike Hrvatske broj U-VIII-985/1994. od 6. prosinca 1994.

### NN 93/1994 (16.12.1994.), Rješenje Ustavnog suda Republike Hrvatske broj U-VIII-985/1994. od 6. prosinca 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, dr. Velimir Belajec, dr. Nikola Filipović,
Ante Jelavić, mr. Vojislav Kučeković, Jurica Malčić, mr Hrvoje Momčinović,
Ivan Marijan Severinac i Mladen Žuvela, povodom prijedloga H. Č. iz Z.
koga zastupa S. D. odvjetnik iz Z. za obustavu izvršenja rješenja o iseljenju
na sjednici održanoj dana. 5 prosinoca 1994. godine, donio je

## RJEŠENJE

I.

Odbija se prijedlog za privremenu obustavu 1. Rješenja Gradskog sekretarijata
za graditeljstvo, komunalne i stambene poslove, promet i veze Grada Zagreba
- Područni ured Medvešćak od 12. kolovoza 1992. godine Klasa: UP/I-371-01/92-01/263
Urbroj: 251-05-13-92-03. kojim je H. Č. naloženo da u roku od tri dana
iseli iz stana Z. i stan slobodan od stvari i osoba preda Vladi Republike
Hrvatske putem Ministarstva obrane. 2. Zaključka o dozvoli izvršenja Gradskog
sekretarijata za graditeljstvo, komunalne i stambene poslove, promet i
veze Grada Zagreba - Područni ured Medveščak od 18. ožujka 1993. godine
Klasa: UP/I-371-01/92-01/263, Urbroj: 251-OS-13-93-08, kojim je utvrđena
izvršnost rješenja iz točke 1. ovog dijela izreke, te rješenja istog tijela
od 18. studenoga 1994. godine Urbroj: 251-05-13-94-20 kojim je odredeno
izvršenje za dan 5. prosinca 1994. godine.

II.

Ovo rješenje objavit će se u "Narodnim novinama".

Obrazloženje:

H. Č. predložio je privremenu obustavu rješenja i zaključka navedenih
u točci I-1, izreke, temeljem činjenice da je pokrenut postupak naveden
u točci I-2, izreke, te da je pravna osnova za donošenje rješenja iz točke
I-1. odredba članka 94. Zakona o stambenim odnosima. Dopunom prijedloga
ukazao je na posljedicu njegova iseljenja, potpuno je nesposoban za posao,
prima mirovinu od 447.92 Kn, uzdržava malodobnu kćer, iseljenjem bez da
mu se osigura bilo kakav smještaj, nastupile bi teško otklonjive posljedice.
Uvidom u prijedlog Javnog pravobranitelja Republike Hrvatske od 10. srpnja
1992. godine, broj: U-614/92 utvrđeno je da je on podnijet temeljem odredbe
članka 94. Zakona o stambenim odnosima. Uvidom u rješenje naznaćeno u točci
I-1, izreke, utvrđeno je da je ono donijeto temeljem odredbe članka 70.
Zakona o stambenim odnosima. Rješenjem ovog Suda od 14. studenoga 1994.
godine, broj : U-I-892/94 pokrenut je postupak za ocjenu suglasnosti s
Ustavom odredbi članka 94. Zakona o stambenim odnosima. Podnositelj prijedloga
nije podnio ustavnu tužbu radi zaštite ustavnih prava eventualno povrijeđenih
odredbama iz izreke. Budući se odluka o iseljenju i odluka o izvršenju
te odluke ne zasniva na odredbi članka 94. Zakona o stambenim odnosima,
te budući da podnositelj prijedloga nije podnio ustavnu tužbu ne postoji
osnova za predloženu privremenu obustavu po odredbama članka 18. Ustavnog
zakona o Ustavnom sudu Republike Hrvatske, niti po odredbama članka 53.
Poslovnika Ustavnog suda Republike Hrvatske. Odluka iz točke II. izreke
zasniva se na odredbama članka 20. Ustavnog zakona o Ustavnom sudu Republike
Hrvatske. Riješeno je stoga kao u izreci.

Broj : U-VIII-985/1994.

Zagreb, 6. prosinca 1994.

USTAVNI SUD REPUBLIKE HRVATSKE

Predsjednik

**Jedranko Crnić, v. r.**

Rješenje, NN 93/1994-1616